7 “Nakong eo ka eona ke neng ke tla folisa Iseraele,+ le phoso ea Efraime ea senoloa,+ le lintho tse mpe tsa Samaria;+ etsoe ba sebelisitse leshano,+ ’me lesholu lea kena; sehlopha sa bafutuhi se hlile se potlakela ka ntle.+ 2 Ha ba bolelle lipelo+ tsa bona hore ke tla hopola bobe bohle ba bona.+ Joale ba pota-potiloe ke mesebetsi ea bona.+ Ba ka pel’a sefahleho sa ka.+ 3 Ka bobe ba bona ba thabisa morena, ’me, ka thetso ea bona, ba thabisa likhosana.+ 4 Kaofela ha bona ke bafebi,+ joaloka sebōpi se hotelitsoeng ke moapehi, ea khaotsang ho fata ka mor’a ho luba hlama ho fihlela e betse. 5 Letsatsing la morena oa rōna, likhosana li ikulisitse+—ho na le khalefo ka lebaka la veine.+ O ntšitse letsoho la hae hammoho le ba fetolang ba bang litšeho. 6 Etsoe ba tlisitse lipelo tsa bona haufi joaloka sebōping;+ lia chesa ka har’a bona.+ Moapehi oa bona o robala bosiu bohle; hoseng sebōpi se chesa joalokaha eka ho chesa mollo o tukang.+ 7 Baa chesa, kaofela ha bona, joaloka sebōpi, ’me ba chesa baahloli ba bona. Marena a bona a oele kaofela;+ ha ho le ea mong ho ’ona ea hoeletsang ho ’na.+ 8 “Ha e le Efraime, o itsoakanya le lichaba.+ Efraime o fetohile polokoe e sa fetoleloang ka lehlakoreng le leng.+ 9 Basele ba jele matla a hae,+ ’me ha aa tseba seo.+ Hape, moriri oa hae o moputsoa o soeufetse, empa ha aa tseba seo. 10 Boikakaso ba Baiseraele bo fane ka bopaki mahlong+ a bona, ’me ha baa khutlela ho Jehova Molimo oa bona,+ leha e le hore ba mo batlile ka lebaka la sena sohle.+ 11 Baefraime ba joaloka leeba le hlokang kelello+ le se nang pelo.+ Ba ipilelitse ho Egepeta;+ ba ile Assyria.+ 12 “Tseleng leha e le efe eo ba eang ka eona, ke tla ala letlooa+ la ka holim ’a bona. Ke tla ba theola+ joaloka libōpuoa tse fofang tsa maholimo. Ke tla ba laea tumellanong le tlaleho ea phutheho+ ea bona. 13 Ho malimabe bona,+ kaha ba mpalehile!+ Ba tla tlatlapuoa, kaha ba ntšitetsoe! Ke ile ka ba lopolla,+ empa ba buile mashano ka ’na.+ 14 Ha baa ka ba hoeletsa ho ’na ho kōpa thuso ka lipelo+ tsa bona, le hoja ba ile ba ’na ba bokolla ba le holim ’a libethe tsa bona. Ka lebaka la lijo-thollo tsa bona le veine e monate ba ’nile ba lula ba sa etse letho;+ ba ’nile ba mphetohela.+ 15 Ke ile ka laea;+ ke ile ka matlafatsa matsoho+ a bona, empa ba ’nile ba ntherela se sebe.+ 16 Ha baa ka ba khutlela nthong leha e le efe e phahameng;+ ba ne ba tšoana le seqha se sa tieang.+ Likhosana tsa bona li tla oa ka sabole ka lebaka la nyatso ea maleme+ a bona. Sena e tla ba ho fetoha ha bona litšeho naheng ea Egepeta.”+